— 286 — 



Colas Depoiriers, Pierre Collet, selliers. — Ledit Colas 

 a esté maislre du mestier, mais il estoit si povre qu'il 

 ne tenoit point de boutique et alloit gaigner ses jour- 

 nées chez les maistres. — Ledict Collet ne fut jamais 

 maistre dudict mestier et estoit ung serviteur qui sem- 

 blablement gaignoit ses journées chez les maistres et 

 sont fort povres. 



Ou lieu desquelz deux selliers ont esté esleuz Es- 

 tienne Fascu et Anthoine Boutet, maistres dudict 

 mestier de sellerie. 



Pierre DauUe, esguilletier, maistre dudict mestier, 

 est povre et en lui aidant d'aucune modérée somme de 

 deniers pour une foiz seulement, se porra entretenir 

 ou soit fait venir l'un des plus souffisans du mestier, 

 au choix des officiers du Roy et eschevins de lad. ville 

 de Tours. 



Jehan Desablé, cordouennier, est souffisant sans aide, 

 et lui avoit esté donné congé jusques à Pasques dernier 

 passé moiennant qu'il s'estoit submis retourner sur 

 peine de confiscacion de corps et de biens et n'est point 

 retourné, et pour ce lui soit fait commandement de 

 retourner sur lad. peine et y soit contraint par prinse 

 et détencion de sa personne et de ses biens. 



Jehan Doulcet, cordouennier et fort povre et y a 

 quatre mois que sa femme est malade au lit et n'a de 

 quoi s'entretenir. Les commis de lad. ville de Tours 

 ont dit qu'il estoit riche et puissant et que sa femme 

 avoit une bonne maison à Tours. Sur quoy a esté fait 

 informacion, et a esté trouvé que ledict Doulcet est 

 povre homme, et ou lieu de lui a esté nommé, choisy 

 et esleu Jehan Pinart, cordouennier, comme souffisant. 



